धनु राशि वालों के इनकम सोर्स बढ़ेंगे और मीन राशि के नौकरीपेशा लोगों को महत्वपूर्ण जिम्मेदारी मिलने के योग हैं
Aaj Ka Rashifal (Horoscope Today) | Daily Rashifal (19th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 19 जुलाई, बुधवार धनु राशि वालों के लिए उपलब्धियों वाला दिन है। इनकम सोर्स भी बढ़ेंगे। मकर राशि वालों का रुका हुआ काम दोबारा शुरू हो सकता है। मीन राशि वालों के लिए दिन अच्छा है।
19 जुलाई, बुधवार धनु राशि वालों के लिए उपलब्धियों वाला दिन है। इनकम सोर्स भी बढ़ेंगे। मकर राशि वालों का रुका हुआ काम दोबारा शुरू हो सकता है। मीन राशि वालों के लिए दिन अच्छा है। इस राशि के नौकरीपेशा लोगों को महत्वपूर्ण जिम्मेदारी मिल सकती है। इनके अलावा मिथुन राशि के सरकारी नौकरीपेशा लोग एक्स्ट्रा काम की वजह से परेशान रहेंगे। कन्या राशि वालों के लिए नया निवेश करने में जोखिम हो सकता है। वृश्चिक राशि के लोग कहीं भी पैसा निवेश करने से बचें। वहीं, बाकी राशियों के लिए ठीकठाक दिन रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- दिनभर सकारात्मक ऊर्जा बनी रहेगी। आपका प्रबंधन सराहनीय रहेगा।सिर्फ भावुकता की बजाय अपनी बुद्धि बल और कार्य क्षमता का ज्यादा उपयोग करें। अनुभवी लोगों के साथ समय व्यतीत करने से आप अपने अंदर गजब का आत्मविश्वास महसूस करेंगे।
नेगेटिव- किसी भी परिस्थिति में तनाव को अपने ऊपर हावी ना होने दें और समस्या का समाधान ढूंढे। बड़े बुजुर्गों की सलाह व आशीर्वाद पर अमल करना आपके लिए लाभदायक रहेगा। किसी करीबी व्यक्ति का रुखा बर्ताव आपको विचलित कर सकता है। संयम रखने की जरूरत है।
व्यवसाय- कार्यस्थल पर स्टाफ के साथ तालमेल बनाकर रखें। उनका योगदान व्यवसाय गतिविधियों को व्यवस्थित रखेगा। उधार लेनदेन बिल्कुल न करें। हालांकि आपका व्यापारिक नजरिया कार्यक्षेत्र में कई मामलों को सुलझाने में सक्षम रहेगा। नौकरी में अधिकारियों से मदद मिलेगी।
लव- घर में रिश्तेदारों के आगमन से उत्सव पर माहौल रहेगा। प्रेम संबंधों में भी नज़दीकियां बढ़ेगी।
स्वास्थ्य- अपने खान-पान और दिनचर्या के प्रति बिल्कुल भी लापरवाही ना बरतें। वर्तमान मौसम का प्रभाव आपके स्वास्थ्य पर पड़ सकता है।
भाग्यशाली रंग- आसमानी, भाग्यशाली अंक- 5
वृष - पॉजिटिव- दिन की शुरुआत में समस्याएं रहेंगी, लेकिन धैर्य से अपनी योजनाओं पर अमल करें। समय के हिसाब से सभी काम बनते जाएंगे। साथ ही संतान के करियर और शिक्षा से संबंधित किसी चिंता का भी निवारण होगा। जिससे मन प्रसन्न रहेगा।
नेगेटिव- युवा लोग अपने भविष्य को लेकर सजग रहे, थोड़ी सी चूक भी नुकसान का कारण बन सकती है। दूसरों की बातों पर अमल करने से पहले उचित सोच विचार अवश्य करें तथा भावुकता और लापरवाही जैसी कमजोरियों पर विजय हासिल करें। कोई भी कार्य शुरू करने से पहले उस पर पुनर्विचार अवश्य कर लें।
व्यवसाय- प्रॉपर्टी के बिजनेस में चुनौतियां आएंगी, लेकिन समय रहते उनका हल निकल आएगा। नई पार्टियों के साथ संपर्क बनाना फायदेमंद रहेगा। ऑफिस में काम ज्यादा होने से ओवरटाइम भी करना पड़ सकता है।
लव- घर में अनुशासित और सुख-शांति का माहौल रहेगा। प्रेम संबंध में सामंजस्य के अभाव के कारण गलतफहमियां उत्पन्न हो सकती हैं।
स्वास्थ्य- दिनचर्या और खान-पान के प्रति लापरवाही ना करें। शारीरिक कमजोरी व जोड़ों में दर्द जैसी समस्या परेशान कर सकती है।
भाग्यशाली रंग- लाल, भाग्यशाली अंक- 2
मिथुन - पॉजिटिव- आज खुद को साबित करने के लिए बहुत मेहनत मशक्कत करनी पड़ेगी लेकिन उसके परिणाम भी बेहतर ही मिलेंगे। विदेश जाने के लिए प्रयासरत लोगों को आज कोई खुशखबरी मिल सकती हैं। किसी नजदीकी संबंधी की परेशानी में उसकी आर्थिक मदद करने से आत्मिक सुकून मिलेगा।
नेगेटिव- पड़ोसियों के साथ संबंध सुखद रखें तथा सामाजिक गतिविधियों में भी अपना योगदान अवश्य दें। खर्चों की अधिकता कुछ परेशान कर सकती हैं। किसी भी विपरीत परिस्थिति में अपना दृष्टिकोण सकारात्मक बनाए रखें। समय अनुसार अपने दिनचर्या में भी लचीलापन लाएं।
व्यवसाय- बिजनेस में कस्टमर की जरूरतों पर ध्यान देने से अच्छी बिक्री होगी। किसी नए काम की शुरुआत की बजाय मौजूदा गतिविधियों पर ही ध्यान रखें। मार्केट में भी आपकी छवि उत्तम बनी रहेगी। सरकारी नौकरीपेशा लोग एक्स्ट्रा काम की वजह से परेशान रहेंगे।
लव- परिवार जनों के बीच किसी बात को लेकर बेवजह तनाव की स्थिति बन सकती है। आपसी तालमेल बनाकर रखें। युवा वर्ग प्रेम संबंधों से दूरी बनाए।
स्वास्थ्य- स्वास्थ्य के मामले में ज्यादा लापरवाही रखना समस्या को और अधिक बढ़ा सकता है। छोटी सी भी समस्या होने पर भी तुरंत इलाज ले।
भाग्यशाली रंग- ऑरेंज, भाग्यशाली अंक- 5
कर्क - पॉजिटिव- अपने लक्ष्य पर फोकस रहे तथा भरपूर मेहनत करते रहें, तो सफलता अवश्य भावी है। समय अनुसार अपनी दिनचर्या में परिवर्तन लाने से आपके व्यक्तित्व में आश्चर्यजनक निखार आएगा। संतान की शिक्षा व करियर आदि से संबंधित भी कोई बड़ा निर्णय भी होगा।
नेगेटिव- किसी भी असमंजस की स्थिति में वरिष्ठ जनों से मार्गदर्शन लेना लाभकारी रहेगा। आप किसी साजिश या षड्यंत्र का शिकार भी हो सकते हैं। इसीलिए बेहतर उपाय है कि बुरी लोगों की संगत से दूर रहें। इस समय किसी भी तरह की आवाज आई से परहेज ही रखें।
व्यवसाय- कारोबार में जरूरी काम निपटाने के लिए कुछ ठोस योजनाएं बनाने की जरूरत है। किसी बड़े अधिकारी या राजनीतिक इंसान से मुलाकात होने से आपके काम आसानी से बन सकते हैं। व्यवसायिक पार्टियों के साथ कोई भी डील करते समय अपने व्यवहार को थोड़ा लचीला बनाकर रखें।
लव- किसी भी तनाव की स्थिति में जीवनसाथी का सहयोग आपके आत्मबल को बनाकर रखेगा।
स्वास्थ्य- स्वास्थ्य में छोटे-मोटे उतार-चढ़ाव आएंगे। संतुलित खानपान ले तथा व्यवस्थित दिनचर्या रखें।
भाग्यशाली रंग- नीला, भाग्यशाली अंक- 4
सिंह - पॉजिटिव- आज किसी प्रिय मित्र से मुलाकात होगी तथा पूरा दिन ही मधुरता से परिपूर्ण व्यतीत होगा। युवा अपने किसी फैसले को लेकर दृढ़ संकल्प रहेंगे और सफल भी होंगे। घर में कोई धार्मिक आयोजन संबंधी योजना बनेगी तथा किसी पारिवारिक अविवाहित सदस्य के लिए अच्छा रिश्ता भी आ सकता है।
नेगेटिव- अचानक ही कोई ऐसा खर्चा सामने आ जाएगा जिसकी वजह से आर्थिक स्थिति भी थोड़ी बिगड़ सकती हैं। छोटी-छोटी बातों पर नाराज होने की बजाएं उन्हें इग्नोर करने की कोशिश करें तथा विवादित मामलों को आपसी वार्तालाप से सुलझाने की कोशिश करें।
व्यवसाय- कार्यस्थल पर कोई भी निर्णय लेने से पहले अच्छे से प्लानिंग करना जरूरी है। आर्थिक मामलों पर भी ज्यादा ध्यान देने की जरूरत है। व्यवसायिक ऑर्डर समय पर पूरा करने की कोशिश करें, वरना नुकसान हो सकता है। पब्लिक डीलिंग तथा मीडिया से संबंधित कार्यों में अपना अधिक से अधिक समय व्यतीत करें।
लव- घर के सभी सदस्यों का आपस में सहयोगात्मक तथा सामंजस्य पूर्ण व्यवहार रहेगा। लव पार्टनर के साथ मुलाकात का अवसर मिलेगा।
स्वास्थ्य- चेस्ट इंफेक्शन हो सकता है। संतुलित दिनचर्या रखे तथा तुरंत इलाज भी जरूरी है।
भाग्यशाली रंग- पीला, भाग्यशाली अंक- 5
कन्या - पॉजिटिव- किसी से कोई सलाह मिले, तो उस पर गंभीरता से विचार करें आपको फायदा हो सकता है। कोई विपरीत परिस्थिति आने पर तनाव लेने की बजाय सकारात्मक बने रहे, इससे आपके मनोबल और आत्मविश्वास में वृद्धि होगी। कोई उधार दिया हुआ पैसे की वापसी होने से आर्थिक चिंता दूर होगी।
नेगेटिव- व्यर्थ की बहसबाजी और क्रोध करना आपके मान-सम्मान को ठेस पहुंचा सकता है। अगर प्रॉपर्टी अथवा किसी पॉलिसी में इन्वेस्टमेंट करने की योजना है, तो उस पर पुनर्विचार अवश्य करें। दोस्तों के साथ तथा आलस में अपना समय व्यर्थ ना करें। इस समय की गई मेहनत भविष्य में लाभदायक साबित होगी।
व्यवसाय- व्यापार में आर्थिक मामलों के प्रति सजग रहने की जरूरत है। किसी भी तरह का निवेश करना जोखिम भरा रहेगा। छोटी-छोटी सावधानियां रखने से कार्यक्षेत्र में उचित व्यवस्था बनी रहेगी। संपर्क सूत्रों को भी और अधिक मजबूत करें, यह संपर्क आपकी तरक्की में फायदेमंद साबित होंगे।
लव- पति-पत्नी के बीच मधुरता पूर्ण संबंध रहेंगे। लव पार्टनर के साथ लॉन्ग ड्राइव पर जाने का मौका मिल सकता है।
स्वास्थ्य- घर के किसी वरिष्ठ सदस्य के स्वास्थ्य को लेकर चिंता रह सकती है। अपने स्वास्थ्य को लेकर भी सजग रहने की जरूरत है।
भाग्यशाली रंग- केसरिया, भाग्यशाली अंक- 9
तुला - पॉजिटिव- आज आध्यात्मिक गतिविधियों से जुड़ने का मौका मिलेगा और अपने अंदर बहुत ही सुकून और संतुष्टि महसूस करेंगे। कुछ महत्वपूर्ण लोगों के साथ मेलजोल बढ़ाने से आपको लाभदायक अनुबंध भी प्राप्त होंगे। युवा वर्ग अपनी पढ़ाई व करियर के प्रति गंभीरता से प्रयासरत रहेंगे।
नेगेटिव- किसी भी स्थिति में अहंकार और आवेश को अपने ऊपर हावी ना होने दें। धैर्य और संयम से परिस्थितियों को आसानी से अनुकूल बनाया जा सकता है। आय की अपेक्षा खर्चों की अधिकता रहेगी। वाहन का प्रयोग सावधानी से करें, क्योंकि चोट लगने जैसी स्थिति बन रही है।
व्यवसाय- अपने व्यवसायिक गतिविधियों को सीक्रेट ही रखें, क्योंकि किसी नकारात्मक प्रवृत्ति के व्यक्ति की वजह से काम बिगड़ सकते हैं। दिक्कत होने पर अपने परिवार वालों से मदद लेना फायदेमंद रहेगा। नौकरी में अपने अधीनस्थ कर्मचारियों के साथ संबंध बिगड़ने ना दें।
लव- आज आपका रोमांटिक मूड पार्टनर के साथ संबंधों को और अधिक मधुर बनाएगा। प्रेम संबंध भी मर्यादित रहेंगे।
स्वास्थ्य- कोई पुरानी स्वास्थ्य संबंधी समस्या या इंफेक्शन द्वारा उभर सकता है। अपना ध्यान रखना अति आवश्यक है।
भाग्यशाली रंग- बादामी, भाग्यशाली अंक- 4
वृश्चिक - पॉजिटिव- आज परिवारिक लोगों की इच्छा पूर्ति के लिए आपके प्रयास बने रहेंगे और आपको अपनी मेहनत के सकारात्मक परिणाम भी मिलेंगे। बड़े बुजुर्गों का आशीर्वाद व स्नेह आप पर बना रहेगा। आप अपनी किसी कमजोरी आप पर विजय हासिल करने की कोशिश करेंगे।
नेगेटिव- आर्थिक मामलों में पूरी तरह सतर्क और सावधान रहने की जरूरत है। अपनी सामर्थ्य से ज्यादा लोन ना ले। काम की अधिकता के कारण गुस्सा और चिड़चिड़ापन हावी हो सकता है। किसी भी प्रतिक्रिया करने से पहले सोच विचार अवश्य करें तथा अपने कार्यभार को अन्य लोगों के साथ बांटने की कोशिश करें।
व्यवसाय- व्यवसायिक गतिविधियों का गंभीरता और बारीकी से मूल्यांकन करने की जरूरत है। इससे आपको कोई भी फैसला लेने मे आसानी होगी। इसमें कहीं भी निवेश करने से परहेज करें। सरकारी सेवारत लोगों को कोई विशेष अथॉरिटी मिलेगी।
लव- पारिवारिक सुख-शांति के लिहाज से समय उत्तम है। किसी अविवाहित सदस्य के लिए अच्छा रिश्ता आएगा।
स्वास्थ्य- डायबिटिक लोग विशेष तौर पर अपना ध्यान रखें। तथा नियमित जांच करवाते रहें। संयमित दिनचर्या रखना स्वास्थ्य के लिए बहुत जरूरी है।
भाग्यशाली रंग- जामुनी, भाग्यशाली अंक- 9
धनु - पॉजिटिव- आज पिछले समय से चल रही कोई समस्या दूर होने से राहत की सांस लेंगे। सामाजिक तथा राजनीतिक दायरा भी बढ़ेगा। घर में रिश्तेदारों का आगमन होगा। आपसी मेल मिलाप से खुशी भरा वातावरण सबको प्रफुल्लित रखेगा। संतान की कोई गतिविधि मन को संतुष्टि देगी।
नेगेटिव- ससुराल पक्ष के साथ संबंधों को मधुर बनाए रखने में आपके विशेष प्रयास जरूरी है। अपनी योजनाओं व गतिविधियों के बारे में किसी से भी चर्चा ना करें। किसी भी प्रकार की यात्रा को आज के लिए स्थगित कर दें। इसमें समय और धन की हानि के अलावा और कुछ हासिल नहीं होगा।
व्यवसाय- व्यवसाय में सूझबूझ द्वारा लिए गए निर्णय आपको सकारात्मक परिणाम देंगे। तथा व्यवसायिक नए संपर्क भी बनेंगे। यह समय उपलब्धियों वाला है, योजनाबद्ध तरीके से अपने कार्य को संपन्न करते चलें। आय के स्त्रोतों में भी वृद्धि होगी। ऑफिस में एनर्जी भरा माहौल रहेगा।
लव- जीवनसाथी तथा परिवारजनों का सहयोग आपके मनोबल को और अधिक मजबूत बनाएगा। प्रेम संबंधों को पारिवारिक स्वीकृति मिलने से मन प्रसन्न रहेगा।
स्वास्थ्य- घुटनों व जोड़ों के दर्द की समस्या बढ़ सकती है। अपनी जीवनशैली को व्यवस्थित रखें तथा वर्तमान मौसम में भी अपना बचाव करें।
भाग्यशाली रंग- आसमानी, भाग्यशाली अंक- 6
मकर - पॉजिटिव- कोई समस्या चल रही है तो परिवार जनों के सहयोग से उसका समाधान ढूंढने में कामयाब रहेंगे। किसी नजदीकी मित्र के साथ मुलाकात मन को खुशी देगी और खास विषयों पर विचार विमर्श भी होगा। संतान के भविष्य संबंधी योजना को कार्य रूप देने का भी अनुकूल समय है।
नेगेटिव- कोई कोर्ट केस अथवा सरकारी मामला चल रहा है तो आज उससे संबंधित समाधान मिलने की उम्मीद नहीं है। अकारण ही मन कुछ उदास रह सकता है, कुछ समय आत्म मनन के लिए जरूर निकालें। युवा वर्ग अपने लक्ष्य की प्राप्ति को लेकर ज्यादा मेहनत करें।
व्यवसाय- व्यवसाय में कोई रुका हुआ कार्य दोबारा शुरू हो सकता है। इसलिए पूरी संजीदगी और गंभीरता से अपने कार्यों को अंजाम दें। सरकारी सेवारत व्यक्ति किसी क्लाइंट की वजह से उलझन में पड़ सकते हैं। कोई व्यवसायिक अथवा ऑफिशियल टूर संबंधी भी प्रोग्राम बनेगा।
लव- पति-पत्नी के बीच घर की समस्या को लेकर कुछ नोकझोंक रहेगी। प्रेमी-प्रेमिका को मुलाकात के अवसर मिलेंगे।
स्वास्थ्य- स्वास्थ्य के प्रति लापरवाही बिल्कुल ना करें। व्यवस्थित दिनचर्या रखें। देसी इलाज लेना बेहतर रहेगा।
भाग्यशाली रंग- बादामी, भाग्यशाली अंक- 7
कुंभ - पॉजिटिव- आज अचानक ही किसी समस्या का समाधान मिल जाने से आश्चर्यचकित रहेंगे। राजनीतिक तथा सामाजिक गतिविधियों में भी आपकी उपस्थिति रहेगी और जनसंपर्क का दायरा भी विस्तृत होगा। किसी संबंधी के साथ रिश्तो में चल रहा तनाव भी दूर होगा।
नेगेटिव- खर्चों को बढ़ने से रोकना होगा वरना आर्थिक समस्या बढ़ सकती है। सुनी सुनाई बातों पर विश्वास ना करें। किसी के बहकावे में आकर अपना नुकसान कर बैठेंगे। साथ ही किसी भी विशेष कार्य को लेकर सोच विचार करने में ज्यादा समय ना लगाएं। इससे उचित समय हाथ से निकल सकता है।
व्यवसाय- बिजनेस मे आपके द्वारा लिए गए ठोस निर्णय बेहतर साबित होंगे, तथा कामयाबी भी हासिल होगी। नए संपर्क बहुत ही लाभदायक साबित होने वाले हैं। मार्केटिंग संबंधी कार्यों तथा पेमेंट कलेक्ट करने में अपना समय लगाएं। नौकरीपेशा लोग वाद-विवाद की वजह से मुसीबत में पड़ सकते हैं।
लव- घर का माहौल अनुशासित व खुशनुमा रहेगा। प्रेम संबंधों में मर्यादा का ध्यान अवश्य रखें।
स्वास्थ्य- वर्तमान मौसम की वजह से कुछ आलस व ऊर्जा में कमी महसूस कर सकते हैं। साफ सफाई का ध्यान रखें तथा खान-पान के प्रति भी संतुलित रहे।
भाग्यशाली रंग- केसरिया, भाग्यशाली अंक- 9
मीन - पॉजिटिव- आज का दिन कुछ मिले-जुले परिणाम देने वाला है। प्रयासरत कार्यों में बेहतरीन सफलता मिलेगी। धार्मिक स्थल पर जाने का मौका मिलेगा। आपको व्यक्तिगत कार्यों से संबंधित कोई शुभ सूचना भी मिलेगी। अनुभवी लोगों का सानिध्य करके सकारात्मक ऊर्जा मिलेगी।
नेगेटिव- कभी-कभी असमंजस की स्थिति मैं कोई निर्णय लेने में दिक्कत आ सकती है। अपना मनोबल गिरने ना दें तथा दोबारा से अपनी एनर्जी एकत्रित करके अपने काम पर लग जाए। विद्यार्थी वर्ग अपने किसी प्रोजेक्ट को लेकर भरपूर मेहनत करें।
व्यवसाय- अनुकूल समय है। अपनी व्यवसायिक योजनाओं को क्रमबद्ध तरीके से अंजाम दें, तो आपको बेहतर सफलता मिलेगी। कर्मचारियों का सहयोग भी व्यवसायिक कार्यप्रणाली को और अधिक बेहतर बनाएगा। नौकरी में आपको कोई महत्वपूर्ण अथॉरिटी मिल सकती हैं।
लव- पति-पत्नी अपने कुशल व्यवहार द्वारा घर का वातावरण उत्तम बनाकर रखेंगे। हास्य-विनोद में सुखद समय व्यतीत होगा। प्रेम संबंधों के मामले में कुछ निराशा रह सकती हैं।
स्वास्थ्य- खांसी, जुकाम व गले से संबंधित किसी भी परेशानी को नजरअंदाज ना करें। अपना चेकअप करवाएं तथा तुरंत इलाज ले।
भाग्यशाली रंग- बादामी, भाग्यशाली अंक- 7